b'\n_START_ARTICLE_\nTomislav Nikoli\xc4\x87\n_START_SECTION_\nVia\xc8\x9ba timpurie\n_START_PARAGRAPH_\nTomislav s-a n\xc4\x83scut la Kragujevac, ca fiu a lui Radomir \xc8\x99i al \xc5\xbdivadink\xc4\x83i Nikoli\xc4\x87. \xc3\x8en tinere\xc8\x9be, el s-a profilat pe atletism. De asemenea, a terminat liceul tehnic din Kragujevac. \xc3\x8en 197, el a \xc3\xaenceput sa lucreze la firma de construc\xc8\x9bii \xc5\xbdegrap, iar \xc3\xaen 1978 a lucrat pentru compania "22 Decembrie" din Kragujevac, \xc3\xaen calitate de \xc8\x99ef al Departamentului de Investi\xc8\x9bii \xc8\x99i de \xc3\xaentre\xc8\x9binere. Nikoli\xc4\x87 a fost, de asemenea, directorul tehnic al companiei Utility Services \xc3\xaen Kragujevac. El \xc8\x99i so\xc8\x9bia lui Dragica, au doi fii.\n_START_SECTION_\n\xc3\x8en Partidul Radical\n_START_PARAGRAPH_\n\xc3\x8en anii 1991, Nikoli\xc4\x87 a intrat \xc3\xaen Partidul Radical S\xc3\xa2rb. A fost, cur\xc3\xa2nd, ales vice-pre\xc8\x99edinte al grup\xc4\x83rii, \xc8\x99i la ultimele trei congrese ale radicalilor s\xc3\xa2rbi, a fost reales \xc3\xaen aceast\xc4\x83 func\xc8\x9bie. El a fost deputat \xc3\xaen Adunarea Na\xc8\x9bional\xc4\x83 a Serbiei din 1991, fiind singurul ales \xc3\xaen mod permanent \xc3\xaencep\xc3\xa2nd din acel an. \xc3\x8en timpul regimului Milo\xc5\xa1evi\xc4\x87 \xc8\x99i al Partidului Socialist din Serbia, el \xc8\x99i liderul radical Seselj au fost condamna\xc8\x9bi la trei luni de \xc3\xaenchisoare. Cu toate acestea, \xc3\xaen martie 1998, Partidul Radical Sarb a format, \xc3\xaen cele din urm\xc4\x83, o coali\xc8\x9bie cu Partidul Socialist din Serbia, Nikoli\xc4\x87 devenind vice-pre\xc8\x99edintele guvernului s\xc3\xa2rb \xc8\x99i, p\xc3\xa2n\xc4\x83 la sf\xc3\xa2r\xc8\x99itul anului 1999, \xc8\x99i al celui iugoslav._NEWLINE_\xc3\x8en 2000, el a \xc3\xaenceput primul tur de alegeri pentru pre\xc8\x99edin\xc8\x9bia Serbiei. \xc3\x8en alegerile preziden\xc8\x9biale iugoslave din 2000, Nikoli\xc4\x87 s-a plasat pe locul al treilea dup\xc4\x83 Vojislav Kostunica \xc8\x99i Slobodan Milo\xc5\xa1evi\xc4\x87. Apoi a candidat \xc3\xaen alegerile preziden\xc8\x9biale din Serbia din 2003, \xc3\xaen care a ob\xc8\x9binut cele mai multe voturi \xc3\xaen primul tur de scrutin (46.23%), dep\xc4\x83\xc8\x99indu-l  pe Dragoljub Mi\xc4\x87unovi\xc4\x87, dar rezultatele au fost invalidate din cauza unei particip\xc4\x83ri sc\xc4\x83zute de numai 38,8% din cei du drept de vot. Nikoli\xc4\x87 a mai participat \xc3\xaenc\xc4\x83 o dat\xc4\x83 la alegerile preziden\xc8\x9biale din 2004. \xc3\x8en prima rund\xc4\x83, el a primit 30,1% din voturi, iar Boris Tadi\xc4\x87 doar 27,3%. \xc3\x8en a doua rund\xc4\x83, care a avut loc la 27 iunie, Nikoli\xc4\x87 a pierdut \xc3\xaen fa\xc8\x9ba lui Tadi\xc4\x87 cu 53,7% la 45,4%._NEWLINE_La 23 februarie 2003, el a devenit liderul adjunct al partidului radical, dup\xc4\x83 ce, Vojislav Seselj, s-a prezentat de bun\xc4\x83 voie \xc3\xaen fa\xc8\x9ba Tribunalului Penal International pentru (crimele de r\xc4\x83zboi din) Iugoslavia. \xc3\x8en timpul conducerii sale, Nikolic a favorizat cre\xc8\x99terea ponderii partidului, concentr\xc3\xa2ndu-se mai mult spre aspecte economice \xc8\x99i sociale, cum ar fi s\xc4\x83r\xc4\x83cia \xc8\x99i \xc8\x99omajul, dec\xc3\xa2t pe na\xc8\x9bionalismul militant._NEWLINE_\xc3\x8en 2008, el a candidat din nou pentru pre\xc8\x99edin\xc8\x9bie \xc3\xaen alegerile din 2008. Sloganul s\xc4\x83u a fost: Cu toat\xc4\x83 inima (s\xc3\xa2rb\xc4\x83: \xd0\xa1\xd0\xb2\xd0\xb8\xd0\xbc \xd1\x81\xd1\x80\xd1\x86\xd0\xb5\xd0\xbc, SVIM srcem). La 20 ianuarie 2008, Nikoli\xc4\x87 a c\xc3\xa2\xc8\x99tigat din nou primul tur, cu 39.99% din voturi. Nikoli\xc4\x87 a pierdut din nou \xc3\xaen fa\xc8\x9ba lui Tadi\xc4\x87, care a acumulat 35.39% din voturi._NEWLINE_La 6 septembrie 2008 Nikoli\xc4\x87 a demisionat de la conducerea Partidului Radical . Mass-media s\xc3\xa2rb\xc4\x83 a citat divergen\xc8\x9bele dintre Nikolic \xc8\x99i ierarhia Partidului Radical, mai ales liderul Partidului, Vojislav Seselj, asupra modului \xc3\xaen care partidul ar trebui s\xc4\x83 reac\xc8\x9bioneze la propunerile de aderare a Serbiei la Uniunea European\xc4\x83. \xc3\x8en urm\xc4\x83toarele zile Nikoli\xc4\x87 a format o noua frac\xc8\x9biune parlamentar\xc4\x83, numit\xc4\x83 "Napred Srbijo"-"\xc3\x8enainte, Serbia" . Nikoli\xc4\x87, a declarat presei c\xc4\x83 "vechiul Partidul Radical S\xc3\xa2rb nu mai exist\xc4\x83". La 11 septembrie 2008 Seselj, s-a adresat la r\xc3\xa2ndul s\xc4\x83u membrilor Partidului Radical, acuz\xc3\xa2ndu-l  pe Nikoli\xc4\x87 \xc8\x99i pe grupul s\xc4\x83u de "tr\xc4\x83dare". El, a solicitat, de asemenea, tuturor membrilor PRS s\xc4\x83 r\xc4\x83m\xc3\xa2n\xc4\x83 loiali ideologiei de "na\xc8\x9bionalism s\xc3\xa2rb, anti-globalism \xc8\x99i politic\xc4\x83 pro-rus\xc4\x83". La data de 12 septembrie 2008, Nikoli\xc4\x87 \xc8\x99i grupul s\xc4\x83u au fost  exclu\xc8\x99i din Partidul Radical. Ca reac\xc8\x9bie, Nikoli\xc4\x87 a anun\xc8\x9bat c\xc4\x83 \xc3\xae\xc8\x99i va forma propriul partid.\n_START_SECTION_\n\xc3\x8en Partidul Progresist\n_START_PARAGRAPH_\nNikoli\xc4\x87 \xc8\x99i grupul "Napred Srbijo" au format, la data de 24 septembrie 2008, Partidul Progresist S\xc3\xa2rb. Primul congres al noii forma\xc8\x9biuni politice a avut loc la 21 octombrie 2008._NEWLINE_La 5 februarie 2011 \xc3\xaen fa\xc8\x9ba Adun\xc4\x83rii Na\xc8\x9bionale, Nikoli\xc4\x87 \xc8\x99i sus\xc8\x9bin\xc4\x83torii s\xc4\x83i politici - Milanka Kari\xc4\x87 (din Mi\xc8\x99carea de Rezisten\xc8\x9b\xc4\x83 din Serbia), Velimir Ili\xc4\x87 (din Partidul Noua Serbie), Aleksandar Vulin (din Mi\xc8\x99carea Socialist\xc4\x83) \xc8\x99i Aleksandar Vu\xc4\x8di\xc4\x87 au organizat manifesta\xc8\x9bii de protest cer\xc3\xa2nd alegeri parlamentare anticipate. Potrivit raportului unui oficial s\xc3\xa2rb, la aceste demonstra\xc8\x9bii au luat parte 55.000 persoane. La data de 16 aprilie 2011, Nikoli\xc4\x87 a organizat un miting de protest \xc8\x99i mai mare. De asemenea, el a declarat \xc3\xaen acea diminea\xc8\x9b\xc4\x83 greva foamei, iar mai apoi s-a postat la  parlamentul na\xc8\x9bional. La 17 aprilie, pre\xc8\x99edintele Tadi\xc4\x87 a venit s\xc4\x83-l viziteze pe Nikoli\xc4\x87 \xc8\x99i l-a sf\xc4\x83tuit s\xc4\x83 \xc3\xaenceteze greva foamei. Dup\xc4\x83 ce a fost tratat la un spital particular . cu ocazia venirii Pa\xc8\x99telui ortodox, Nicoli\xc4\x87 a \xc3\xaencetat \xc3\xaen cele din urma greva foamei.'